open-index/open-wikipedia-markdown huggingface dataset:
Como nun espello

**Como nun espello** (en ) é un filme dramático sueco de 1961 escrito e dirixido por Ingmar Bergman, coa interpretación de Harriet Andersson, Gunnar Björnstrand, Max von Sydow e Lars Passgård. Foi o primeiro dos moitos filmes que Bergman rodou en Fårö, na costa de Suecia.

O título refírese a unha pasaxe bíblica (1 Corintios, 13: 12 "Igualmente: agora vemos nun espello, escuramente;
mais daquela habemos ver cara a cara".), en que ver nun espello se refire á falta de entendemento dos vivos sobre Deus. O título en sueco significa literalmente *como nun espello*, que é como foi escrita a pasaxe bíblica na tradución sueca da Biblia de 1917.

O filme foi emitido na TVG o 31 de maio de 2008.

## Argumento 
Catro persoas saen do mar despois de bañarse: David é un escritor viúvo; a súa filla Karin estivo ingresada por tempadas nun hospital por esquizofrenia; Martin, médio, é o marido de Karin; Minus é o irmán de Karin e ten dezasete anos.

Durante a cea David anuncia que volverá decontado a Suíza, de onde acaba de chegar. Os irmáns representan unha obra que escribiu Minus, que trata dun escritor que só pode experimentar cando escribe sobre ese tema.

## Elenco 
* Harriet Andersson como Karin
* Gunnar Björnstrand como David
* Max von Sydow como Martin
* Lars Passgård como Minus

## Estrutura 
Bergman estruturou o filme como unha obra de teatro en tres actos, inspirándose nas súas experiencias e relacións persoais.

## Notas 
## Véxase tamén 
### Outros artigos 
* Filmes propostos ó mellor filme internacional na 34ª edición dos Óscar
* Filmes de Suecia propostos ó Óscar ó mellor filme internacional
Under the Pipal Tree

***Under the Pipal Tree*** é o álbum de estrea da banda xaponesa de post-rock Mono, publicado o 11 de novembro de 2001 a través do selo Tzadik Records.

## Listaxe de cancións 
## Notas
Güín

Como topónimo **Güín** pode referirse a:

;En Galiza
***Güín**, parroquia do concello de Bande;
****Güín**, lugar de dita parroquia;
***Següín**, parroquia do concello de Pantón;
****Següín**, lugar de dita parroquia;
***Güín**, lugar da parroquia de Moucide, no concello do Valadouro;
***Bagüín**, lugar da parroquia de Mogor, no concello de Marín.

## Véxase tamén
### Outros artigos
Guillufe

O topónimo **Guillufe** pode referirse a:

;En Galiza
***Guillufe**, lugar da parroquia de Morgadáns, no concello de Gondomar;
***Guillufe**, lugar da parroquia de Gorgullos, no concello de Tordoia.

## Véxase tamén
### Outros artigos
***Guillurfe**, lugar da parroquia de Cabalar, no concello da Capela.
Guldrís

Como topónimo **Guldrís** pode referirse a:

;En Galiza
***Guldrís**, lugar da parroquia de Rendal, no concello de Arzúa;
***Guldrís**, lugar da parroquia de Brión, no concello de Brión;
***Guldrís**, lugar da parroquia de Santa Sabiña, no concello de Santa Comba;
***Guldrís**, lugar da parroquia de Cacheiras, no concello de Teo.

## Véxase tamén
### Outros artigos
Guldriz

Como topónimo **Guldriz** pode referirse a:

;En Galiza
***Guldriz**, parroquia do concello de Friol;
****Guldriz de Abaixo**, lugar de dita parroquia;
****Guldriz de Arriba**, lugar de dita parroquia;

## Véxase tamén
### Outros artigos
Guimeráns

Como topónimo **Guimeráns** pode referirse a:

;En Galiza
***Guimeráns**, lugar da parroquia de San Martiño de Meis, no concello de Meis;
***A Pedreira de Guimeráns**, lugar da parroquia de Valeixe, no concello da Cañiza.

## Véxase tamén
### Outros artigos
Guxín

O topónimo **Guxín** pode referirse a:

;En Galiza
***Guxín**, lugar da parroquia de Corme Aldea, no concello de Ponteceso;
***Guxín**, lugar da parroquia de Vilasantar, no concello de Vilasantar.

## Véxase tamén
### Outros artigos
***Guxinde**, lugar da parroquia da Pereira, no concello de Entrimo.
Lectina tipo C

Unha **lectina tipo C** (**CLEC**) é un tipo de dominio proteico de unión a carbohidratos de proteínas lectinas. A designación tipo C refírese ao seu requirimento de calcio para unirse. As proteínas que conteñen dominios de lectina tipo C teñen unha gama diversa de funcións incluíndo a adhesión célula a célula, resposta inmune a patóxenos e apoptose.

## Clasificación 
Drickamer *et al.* clasificaron as lectinas tipo C en 7 subgrupos (do I ao VII) baseándose na orde de varios dominios proteicos en cada proteína. Esta clasificación foi posteriormente actualizada en 2002, engadíndose a ela sete subgrupos adicionais (do VIII ao XIV). Máis recentemente, engadíronse tres subgrupos máis (do XV ao XVII).
* KLRA1
* KLRB1 (CLEC5B)
* KLRC1, KLRC2, KLRC3, KLRC4
* KLRD1
* KLRF1 (CLEC5C)
* KLRG1 (CLEC15A), KLRG2 (CLEC15B)
* KLRK1

Outras proteínas que conteñen este dominio son:

* AGC1; ATRNL1
* BCAN
* CD248; CD72; CD93; CHODL; CL-K1-Ia; CL-K1-Ib; CL-K1-Ic; CLECSF5; COLEC10; COLEC11; COLEC12; CSPG3
* FCER2; FREM1; HBXBP;
* LAYN; LOC348174; LOC728276
* MAFA; MBL2; MGC34761; MICL; MRC1L1
* OLR1
* PAP; PKD1; PKD1L2; PLA2R1; PRG2; PRG3
* REG1A; REG1B; REG3A; REG3G; REG4
* SELE; SELL; SELP; SFTPA1; SFTPA2; SFTPA2B; SFTPD; SRCL
* THBD
* VCAN

## Notas 
## Véxase tamén 
### Ligazóns externas 
* Functional Glycomics Gateway, unha colaboración entre o Consortium for Functional Glycomics e o Nature Publishing Group
Mercado de Abastos de Santiago de Compostela

O **Mercado de Abastos** ou **Praza de Abastos** de Santiago de Compostela é unha obra mestra da arquitectura europea do século XX localizada no centro histórico da capital galega. É o único mercado público da cidade e destaca especialmente pola calidade dos seus produtos de proximidade e pola presenza de produtores locais e paisanas, sendo ademais un dos lugares máis queridos de Compostela.

## Historia e características 
miniatura|300px|Tres fotografías da Praza un sábado de abril de 2018.
O mercado actual, ideado polo arquitecto Joaquín Vaquero Palacios (1900-1998) é un proxecto visionario que posúe como idea reitora "a integración da aldea e o campo da cidade"https://consellodacultura.gal/especiais/proxector/material.php?mat=84185. É unha obra que, pola época na que foi realizada, foi incomprendida por algúns historiadores que defenderon que seguía “os gustos estéticos neorrománicos do novo réxime”. Porén, o crítico Enrique Muga advertía no ano 1983 sobre esta confusión e sobre os valores arquitectónicos do mercado. As instalacións actuais substituíron o desaparecido **Mercado da Cidade**, que se derrubou catro anos antes, en 1937. A función mercantil da zona remóntase ao século XVIII. A construción do mercado primitivo proxectouse en 1870 e concluíu en 1874, namentres que as obras do actual (conformado por un total de oito naves) comezaron en 1938 e remataron en 1945. Está localizado entre a igrexa de San Agostiño e a igrexa de San Fiz de Solovio.

É o lugar máis visitado da cidade despois da catedral de Santiago.

Os mellores produtos frescos de temporada tales como queixo, chacina, peixe, marisco, verdura ou carne están á venda tanto nos locais habilitados nas distintas naves coma nos arredores.

## Notas 
## Véxase tamén 
### Outros artigos 
* Praza de abastos

### Ligazóns externas 
* Páxina web oficial
* https://consellodacultura.gal/especiais/proxector/material.php?mat=84185
* https://www.flordesantiago.com/ruth-varela-a-praza-de-abastos-integrou-o-campo-na-cidade-e-segue-a-apuntar-como-sera-o-santiago-do-futuro/
* https://www.g24.gal/-/-ruth-varela-?fbclid=IwAR0eVYL_T27Dd8bDaxDLmuPbtOfrBS4Zt88eGWpOmhRM5IaeMgIp0B60BVA
Parque de Bens

miniatura
O **parque de Bens** é un parque do concello da Coruña situado en Bens. Foi inaugurado o 5 de xuño de 2001, Día Mundial do Medio Ambiente, sobre o antigo vertedoiro da cidade, que se derrubara en 1996 causando a morte dun veciño do Portiño.

Conta cunha extensión total de 605&nbsp;000 m² dividida en varias áreas:
* A área onde se situaba o vertedoiro permanece selada para a súa total recuperación en dez ou quince anos.
* A segunda grande área recuperada conta con algo máis de 300&nbsp;000 m² e alberga unha cascada de auga e unha ponte de madeira. 
* A terceira grande área é un espazo natural de 88&nbsp;000 m², integrado por monte natural e o miradoiro de Outeiro, dende o que se pode contemplar unha panorámica da cidade.

No parque consérvase a *Blanca Quiroga*, embarcación de salvamento marítimo.

## Galería de imaxes 

Ficheiro:Embarcación de salvamento marítimo Blanca Quiroga, A Coruña.jpg|*Blanca Quiroga*
Ficheiro:Panorámica do Parque de Bens.jpg|Panorámica

## Véxase tamén 
### Ligazóns externas 
* Concello da Coruña
* Galicia Máxica
Código Cero

***Código Cero - Diario Tecnolóxico de Galicia*** é unha publicación en papel e soporte informático en lingua galega, adicada ás novas sobre tecnoloxía. Está dirixida por Xosé María Fernández Pazos

## Características
Apareceu en formato dixital o 25 de xullo de 2001, e en decembro dese mesmo ano comezou a editarse en formato papel. Mensualmente publican unha lista das 100 webs galegas con máis tráfico.

## Notas
## Véxase tamén
### Ligazóns externas
*https://codigocero.com/(https://codigocero.com/)
Pedro del Río Caramelo

**Pedro del Río Caramelo**, nado en Ordes cara a 1894, foi un industrial e político galego.

## Traxectoria 
Ferreiro de profesión. Fiscal municipal de Ordes nos anos vinte. Dono dun salón en Ordes, en xaneiro de 1926 abriu o Café y Bar Pedro. En 1929 foi nomeado axente executivo de cédulas persoais do partido de Ordes. Logo do triunfo da Fronte Popular foi nomeado concelleiro de Ordes e elixido 1º tenente alcalde.

Co golpe de Estado do 18 de xullo de 1936 foi detido. Xulgado por traizón en consello de guerra en Compostela o 22 de decembro na causa 230/36, foi condenado á cadea perpetua. A Comisión Provincial de Incautación de Bens abriulle expediente de responsabilidade civil en abril de 1938. Estivo preso na Prisión Provincial da Coruña, da que saíu en liberdade provisional en maio de 1941.
## Vida persoal 
Casou con Manuela Calviño Fraga en 1922, e foi pai de Gabriel, Paz, José, Manuel e Antonio del Río Calvlño.

## Notas
High (álbum)

***High*** é o segundo álbum da banda australiana de punk rock Royal Headache, publicado o 21 de agosto de 2015 a través do selo What's Your Rupture?.

## Listaxe de cancións 
## Notas
IGH@

O **locus pesado de inmunoglobulina**, tamén chamado **IGH** (antes chamado tamén IGHDY1 e IGH@), é unha rexión do cromosoma 14 humano que contén un xene que codifica as cadeas pesadas dos anticorpos humanos (ou inmunoglobulinas).

As inmunoglobulinas recoñecen antíxenos estraños e inician as respostas inmunes como a fagocitose e o sistema do complemento. Cada molécula de inmunoglobulina consta de dúas cadeas pesadas idénticas e dúas cadeas lixeiras tamén iguais. Esta rexión representa a organización na liña xerminal do locus das cadeas pesadas. O locus inclúe os segmentos V (variable), D (de diversidade), J (de empalme ou acoplamento) e C (constante). Durante o desenvolvemento da célula B, un evento de recombinación V(D)J no ADN une un só segmento D cun segmento J; o exón D-J fusionado desta rexión D-J parcialmente rearranxada únese cun segmento V. A rexión resultante V-D-J que contén o exón fusionado V-D-J é despois transcrita e fusionada a nivel de ARN coa rexión IGHM constante; este transcrito codifica unha cadea pesada mu. Posteriormente no desenvolvemento da célula B xérase un pre-ARNm V-D-J-Cmu-Cdelta, que sofre empalme alternativo e codifica unha cadea pesada mu ou delta. As células B maduras nos ganglios linfáticos sofren unha recombinación de cambio de clase, de modo que o segmento xénico fusionado V-D-J lévase ao lado dun dos segmentos xénicos IGHG, IGHA ou IGHE e cada célula expresa ou ben a cadea pesada gamma ou a alfa ou a épsilon. A pottencial recombinación de moi difeentes segmentos V con varios segmentos J proporciona un amplo rango de recoñecemento de antíxenos. Conséguese unha diversidade adicional pola diversidade de acoplamento, que ten como resultado a adición aleatoria de nucleótidos pola desoxinucleotidiltransferase terminal, e por hipermutación somática, que ocorre durante a maduración da célula B no bazo e ganglios linfáticos. Sábese que hai varios segmentos V, D, J e C que non poden codificar proteínas e son considerados segmentos pseudoxénicos (xeralmente chamados simplemente pseudoxenes).

## Notas 
## Véxase tamén 
### Outros artigos 
* IGHV@

### Bibliografía 
*
*
*
*
*
*
*
*
*
*
*
*
*
*
*
*
*
*
OSSA

**OSSA** (**Orpheo Sincronic Sociedad Anónima**) é unha marca de motocicletas e equipamento cinematográfico catalá. A empresa foi fundada en 1940 e desapareceu como fabricante en 1984. En 2010 anunciou a súa volta ao mercado, en 2014 fusionouse co fabricante Gas Gas. En 2017 a empresa volveu ao mercado como marca de bicicletas eléctricas.

## Historia
As orixes da empresa están no ano 1928 na familia Giró adicada á industria téxtil. A marca española OSSA xurdiu como fabricante de material cinematográfico e dende 1940 motocicletas e outros produtos. Ossa foi a primeira marca española en fabricar un proxector comercial completo. Coa axuda de Ricardo Soriano a familia mercou a fábrica de automóbiles Nacional Pescara, onde fabricou as primeiras motocicletas. No ano 1942 presentaron o primeiro prototipo cun motor DKW de 125 cc. O primeiro modelo comercial foi cun motor de 125 cc en 1951. A súa presentación fora na Feira Internacional de Mostras de Barcelona de 1948.

## Modelos
### Estrada
*Fuelles 125, 1951-1953
*Palillos 125 (A/B/C/C2), 1953-1963
*Motopedal 50 (A/B/C/D), 1953-1966
* Ossita 50
*125 C2
* 150 Comercial
** 150 B en 1958
* 160 T
**160 Primeira serie
* 175 Sport en 1960
* 230 Wildfire

* Sport 250
* 250 T
* 250 TE
* Copa 250 79
* 250 F3
* Yankee 500 (Street), cun motor 500 Yankee

miniatura|dereita|Ossa 350 Mick Andrews Replica 1976.

### Off-road
* Dick Mann Replica/DMR (Flat track)
* ST1 (Flat track)
* Desert (Motocross/Trail)
* Explorer (Trials)
* Gripper (Trials)
* Mick Andrews Replica (Trials)
* 250 Enduro (Enduro)
* Mountaineer (Enduro)

* Phantom (Motocross)
* Pioneer (Enduro)
* Plonker (Trials)
* Super Pioneer (Enduro)
* Six Day Replica (Enduro)
* Stiletto MX (Motocross)
* 500 Yankee Z

### Series
#### Cronoloxía dos modelos 

## Notas
## Véxase tamén
METZ (álbum)

***METZ*** é o álbum de estrea da banda canadense de noise rock METZ, publicado o 9 de outubro de 2012 a través do selo Sub Pop Records. O álbum en xeral foi moi ben acollido pola crítica.

## Listaxe de cancións 
## Notas
Andrea Rica Taboada

**Andrea Rica Taboada**, nada o 7 de decembro de 1984 en Vigo, é unha deportista galega que compite en taekwondo, gañadora de dúas medallas de bronce no Campionato Mundial de Taekwondo nos anos 2007 e 2009, e dúas medallas de bronce no Campionato Europeo de Taekwondo nos anos 2006 e 2012.

## Palmarés internacional 

## Notas
Manuel del Río Mandayo

**Manuel del Río Mandayo**, nado nos Ánxeles (Oroso) e asasinado en Santiago de Compostela o 5 de outubro de 1936, foi un político e sindicalista galego.

## Traxectoria 
De profesión ebanista, tamén foi gaiteiro. Foi xulgado en consello de guerra en 1929 por insulto á forza armada. Na II República foi membro das Xuventudes Socialistas e despois pasou a militar no PSOE do que foi secretario xeral de Ordes. Co golpe de Estado do 18 de xullo de 1936 foi detido por un falanxista e conducido ao cárcere de Ordes onde foi torturado polo garda civil José Pérez Pérez. Foi paseado no cemiterio de Boisaca na madrugada do 5 de outubro de 1936. A pesar diso, foi posto en busca e captura polas autoridades franquista a finais de outubro de 1936.

## Vida persoal 
Casou con Pilar Naveira Golán e tivo catro fillos.

## Notas 
## Véxase tamén 
### Bibliografía 
*
Celestial

***Celestial*** é o álbum de estrea da banda estadounidense de post-metal ISIS, publicado o 3 de abril de 2000 a través dos selos Escape Artist Records e Hydra Head Records. Un ano despois o grupo publicou *SGNL>05*, un EP creado como unha extensión de *Celestial*; os seus temas foron collidos directamente das sesións de gravación de *Celestial*. O líder Aaron Turner descríbeos como "parte do mesmo todo", separados porque publicar un dobre álbum como primeiro lanzamento da banda podería ser demasiado para os oíntes.

## Listaxe de cancións 
## Notas
CLEC5A

O **CLEC5A** (do inglés *C-type lectin domain family 5 member A*, ou membro A da familia do dominio de lectina tipo C 5), tamén chamado **CLECFSF5** (do inglés *C-type lectin superfamily member 5*, ou membro 5 da superfamilia de lectina tipoC) e **MDL1** (do inglés *myeloid DAP12-associating lectin 1*, ou lectina 1 asociada a DAP12 mieloide) é unha lectina tipo C que en humanos está codificada polo xene *CLEC5A*, situado no cromosoma 7. Parece ser un membro dunha importante vía de activación da liñaxe mieloide. É unha proteína necesaria para o desenvolvemento da enfermidade do dengue.

## Notas 
## Véxase tamén 
### Ligazóns externas 
* UCSC gene info CLEC5A

### Bibliografía 
*
*
*
*
*
*
*
*
*
Gran Premio de San Marino de 1993

O **Gran Premio de San Marino de 1993** foi unha carreira de motor de Fórmula Un celebrada en Imola o 25 de abril de 1993. A carreira de 61 voltas foi a cuarta rolda da tempada  de Fórmula 1 e foi gañado por Alain Prost conducindo un Williams - Renault.

## Informe 
### Cualificación 
Os Williams foron 1-2 na cualificación, con Prost na pole por diante de Hill, Schumacher, Senna, Wendlinger e Andretti. Ambos pilotos de McLaren chocaron coa barreira logo de experimentar problemas coa suspensión activa.

Só 0.176 segundos separáron o quinto do undécimo lugar da grella.

### Carreira 
Ao principio, Hill e Senna pasaron a Prost (que xa adiantara a Schumacher). Hill lideraba diante de Senna, Prost, Schumacher, Wendlinger e Andretti ao final da 1ª volta.

Hill afastouse rapidamente mentres Senna aguantaba de Prost. Prost pasou a Senna na 8ª volta e partiu na busca de Hill. Nas paradas Senna adiantou a Prost. Na volta 17, Prost audazmente superou a Hill e Senna en Tosa en presenza dos dobrados. Ao mesmo tempo, Senna adiantou a Hill. Hill non durou moito, retirándose con fállaa nos freos na volta 21. Ambos McLarens pronto abandonaron, Andretti cando era quinto na volta 33 ao trompear e Senna era segundo na volta 43 cando retirouse cunha falla hidráulica. No medio, Alesi, que tomara o quinto posto despois do trompo de Andretti retirouse cun fallo do embrague. Logo de ser retido polo Footwork de Suzuki, tivo lugar unha gran batalla entre Lehto e os dous Lotus de Herbert e Zanardi. Zanardi bloqueou os freos dianteiros na última chicana, saíu da pista rompendo un tubo de aceite. Volveu ao circuíto coa parte traseira do automóbil en chamas, retirouse pouco despois ao achegarse a Tamburello.

Schumacher agora era segundo e Wendlinger terceiro, pero Wendlinger retirouse cunha falla no motor na volta 49, dándolle o terceiro posto a Brundle. Prost gañou diante de Schumacher, Brundle, Lehto, Philippe Alliot e Barbazza.

## Clasificación 
### Cualificación 
### Carreira
## Notas
* A fálla do motor de JJ Lehto non lle custou ningún lugar, xa que ningún outro piloto estaba na mesma volta que el cando o automóbil fallou.
* Philippe Alliot logrou o seu mellor resultado na historia e os seus últimos puntos.
* Esta foi a primeira vez que Minardi anotou puntos en carreiras consecutivas. O sexto lugar de Fabrizio Barbazza seguiu a un resultado idéntico na carreira anterior.

## Posicións logo da carreira
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
*

### Ligazóns externas
Gran Premio de España de 1993

O **Gran Premio de España de 1993** foi unha carreira de motor de Fórmula Un celebrada o 9 de maio de 1993 no Circuíto de Cataluña, Barcelona. A carreira de 65 voltas foi a quinta rolda da tempada 1993 de Fórmula Un e foi gañada polo piloto de Williams Alain Prost despois de comezar desde a pole position. Ayrton Senna terminou segundo para equipo McLaren e o piloto de Benetton Michael Schumacher quedou en terceiro lugar.

Como de costume, os Williams tomaron os postos 1-2 na cualificación en España, con Prost por diante de Hill, Senna, Schumacher, Patrese e Wendlinger. Ao principio, Hill adiantou a Prost sen cambios atrás. Hill lideraba a Prost, Senna, Schumacher, Patrese e Wendlinger.

Hill e Prost afastáronse do resto con Prost tomando a dianteira na volta 11. Máis tarde na carreira, o auto de Prost comezou a comportarse estrañamente e Hill achegouse, intentando volver adiantar ao francés, só para retirarse cando o seu motor fallou na volta 41. Schumacher e Senna entraron en boxes para cambiar pneumáticos ao final da carreira. Senna tivo unha parada tardía, e perdeu case toda a súa vantaxe sobre Schumacher, quen realizou unha serie de voltas rápidas para pechar a brecha. Este desafío terminouse cando Schumacher saíuse da pista na última curva, logo de ter que saír da trazada para pasar ao fumeante Lotus de Alessandro Zanardi. Prost gañou de Senna, Schumacher, Patrese, Andretti e Berger.

## Clasificación 
### Cualificación 
### Carreira
## Notas 
***Primeiros puntos:** Michael Andretti
*Andrea de Cesaris foi descalificado por ser empurrado no inicio.
*Este é o podio co maior número de títulos de campións do mundo de pilotos (pasado ou futuro); sumando Prost (1985 - 1986, 1989, 1993), Senna (1988, 1990 - 1991) e Schumacher (1994 - 1995, 2000 - 2004), totalizando 14.
*Primeira transmisión en vivo: subcontinente indio
*A última vez que Senna e Schumacher compartiron un podio.

## Posicións logo da carreira
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
*

## Véxase tamén 
### Ligazóns externas
Aeroporto de Denver

O **aeroporto internacional de Denver**  é un aeroporto internacional en Denver, Colorado. É o aeroporto máis grande dos Estados Unidos en superficie e a pista 16R/34L, con 4 877 metros, é a pista pública máis longa do país. No ano 2016 Denver foi o 18º aeroporto máis concorrido do mundo e o sexto dos Estados Unidos en termos de pasaxeiros, con máis de 58 millóns. Tamén ten a terceira maior rede doméstica de conexións do país.

Denver ten servizos sen escalas a Norteamérica, Latinoamérica, Europa e Asia, voando a 187 detinos no ano 2015. O aeroporto sitúase no nordés da cidade e é propiedade do City & County of Denver Department of Aviation. Denver foi votado como "Mellor aeroporto en Norteamérica" polos lectores de *Business Traveler Magazine* durante seis anos seguidos (2005–2010) e foi nomeado "Mellor aeroporto dos Estados Unidos" pola revista *Time* no ano 2002.

O aeroporto é o principal centro de conexións para Frontier Airlines e Great Lakes Airlines. Tamén é o cuarto maior centro de conexións para United Airlines con 375 saídas diarias a 141 destinos. Tamén é o cuarto centro de conexións máis usado de Southwest Airlines e o que máis medra, con 190 saídas diarias a uns 60 destinos.

## Aeroliñas e destinos
### Pasaxeiros
### Carga
## Véxase tamén 
### Ligazóns externas 
* Web do aeroporto

## Notas
Walls Have Ears

***Walls Have Ears*** é un álbum ao vivo da banda estadounidense de rock alternativo Sonic Youth, publicado no ano 1986. Gravouse en tres concertos durante o ano 1985 de forma pirata e editouse como dous vinilos de 12" sen o consentimento da banda.

Os temas do 1 ao 7 graváronse o 30 de outubro de 1985 en Londres. O tema 8 gravouse o 8 de novembro no Brighton Beach de Brighton. O resto das cancións gravaronse tamén en Londres o día 28 de abril. Nestas últimas cancións os membros da banda eran Thurston Moore, Lee Ranaldo, Kim Gordon e Bob Bert. O resto contan co novo batería do grupo, Steve Shelley.

## Listaxe de cancións 
## Notas
Belinda Bauer

**Belinda Bauer**, nada o 24 de decembro de 1962, é unha xornalista, guionista e escritora británica, autora de novela negra.

## Traxectoria
Creceu en Inglaterra e Suráfrica. A súa primeira novela, *Blacklands* gañou o premio Gold Dagger da Crime Writers' Association á mellor novela criminal de 2010. Tanto *Blacklands* como a súa segunda (*Darkside*, 2011) e terceira novelas (*Finder Keepers*, 2012) están ambientadas na vila de Shipcott, en Exmoor, ao norte de Devon.

En 2014 a súa novela *Rubbernecker* gañou o premio Theakston's Old Peculier á mellor novela criminal do ano.

Como guionista gañou o premio Carl Foreman da BAFTA por *The Locker Room*.

## Obra
**Blacklands* (Bantam Press, 2009)
**Darkside* (Bantam Press, 2011)
**Finders Keepers* (Bantam Press, 2012)
**Rubbernecker* (Bantam Press, 2013)
**The Facts of Life and Death* (Bantam Press, 2014)
**The Shut Eye* (Bantam Press, 2015)
**The Beautiful Dead* (Bantam Press, 2016)
**Snap* (Bantam Press, 2018)
**We Were Never Here* (Bantam Press, 2019)

## Notas
## Véxase tamén 
### Ligazóns externas 
* Sitio oficial de Belinda Bauer
Jeff Pezzati

**Jeffrey Neal "Jeff" Pezzati**, nado en Chicago (Illinois) o 6 de febreiro de 1960, é un cantante estadounidense, vocalista da banda de punk rock de Chicago Naked Raygun. 

## Traxectoria
Dende 1983 ata 1985 foi o baixista de Big Black. No ano 1980 Jeff Pezzati era membro dunha banda de versións, Condor, cando os seus fundadores, Santiago Durango e o seu irmán Marco Pezzati, lle pediron facer unha audición para Naked Raygun (entón coñecida como Negro Commando) Jeff converteríase en membro do grupo e a día de hoxe e o compoñente que máis tempo leva nel. No presente tamén é membro da banda The Bomb que fundou en 1999.
## Notas
Fire of Love

***Fire of Love*** é o álbum de estrea da banda estadounidense de post-punk The Gun Club, publicado o 31 de agosto de 1981 a través do selo Ruby Records.

## Listaxe de cancións 
## Notas
Batalla de Dunnichen

A **batalla de Dunnichen** ou **batalla de Nechtansmere** (en gaélico escocés: *Dúin Nechaín*, en galés: *Linn garan*) enfrontou aos pictos e ás tribos de Northumbria o 20 de maio de 685 en Nechtansmere. A batalla terminou cunha decisiva vitoria dos pictos que supuxo un importante enfraquecemento da influencia de Northumbria no norte de Gran Bretaña.

## Antecedentes e desenvolvemento 
No cincuenta anos anteriores á batalla, as tribos de Northumbria expandiran progresivamente os seus territorios cara ao norte, e o reino de Bernicia chegara mesmo a capturar Edimburgo de mans dos Gododdin cara ao ano 638. Durante os seguintes trinta anos, exerceron o seu dominio sobre os reinos de Strathclyde e Dalriada, e mesmo ao reino picto de Fortriu.

Seguindo con esta expansión cara ao norte, e aparentemente tamén para deter as incursións pictas nas súas terras, o rei Ecgfrith de Northumbria invadiu o territorio picto en 685. O enfrontamento entre ambos os exércitos produciuse o día 20 de maio preto de Dunnichen. Os pictos finxiron retirarse, atraendo así ás tropas de Northumbria cara a un pantano. O rei picto, Bridei III deu morte a Ecgfrith, masacrou o seu exército e fixo escravos a gran parte dos sobreviventes. Tras esta batalla, a influencia de Northumbria nunca volveu estenderse cara ao norte máis aló do fiorde de Forth.

As fontes históricas sobre o desenvolvemento desta batalla son moi escasas. Beda o Venerábel describiuna brevemente xa no século VIII, e tamén aparece nos Anais do Ulster e de Tigernach. Crese que unha estela picta ilustrada atopada nunha igrexa en Aberlemno, seis quilómetros ao norte de Dunnichen, foi erixida para conmemorar esta vitoria. Grazas ás referencias achegadas por Beda, os historiadores sitúan Nechtansmere en Letham (Angus), preto de Dunnichen. Con todo, investigacións recentes levadas a cabo por Alex Woolf, da Universidade de St Andrews, suxiren que a batalla puido ter lugar en Dunachton, Badenoch, na beira occidental do lago Insh.

## Notas 
## Véxase tamén 
### Ligazóns externas 
* A Batalla de Dunnichenen Pictavia.org (en inglés)
* Historia dos pictos en BBC.co.uk (en inglés)
Batalla de Cirencester

A **batalla de Cirencester** tivo lugar en 628 en Cirencester en Inglaterra. O conflito implicou os exércitos de Mercia, baixo Penda, e os *Gewisse* (predecesores de Wessex), liderados por Cynegils e Cwichelm. Os mercianos derrotaron aos *Gewisse* e, segundo Beda, "despois de lograr un acordo", ocuparon o val do Severn e o reino dos Hwicce, que fora controlado polos *Gewisse* desde a Batalla de Dyrham en 577.

## Notas
Batalla de Wippedesfleot

A **batalla de Wippedesfleot** foi unha batalla de 466 entre os anglosaxóns (ou xutos), dirixidos por Hengest, e os britanos. Descríbese na *Crónica anglosaxoa* así:
: *465: Her Henᵹest 7 Æsc ᵹefuhton uuiþ Ƿalas neah Ƿippedesfleote 7 þær .xii. ƿilisce aldormenn ofsloᵹon, 7 fira þeᵹn an þær ƿearþ ofslæᵹen, þam ƿæs noma Ƿipped.*
: *465: Aquí Hengest e Oisc loitaron xuntos contra os galeses (= britanos) preto de Wippedesfleot e alí deron morte a 12 caudillos galeses, e un dos seus thanes foi asasinado, cuxo nome era Wipped.*
Dise que esta batalla acabou en derramamento de sangue e masacre para os dous lados, até o punto de que despois as hostilidades cesaron por un tempo. Algúns historiadores cren nunha vitoria saxoa, pero iso non se menciona no texto. O limitado número de baixas é indicativo de que a batalla foi de pequeno tamaño. O número de *guerreiros* involucrados non debeu alcanzar os 200.

Pénsase que Wippedesfleot é Ebbsfleet en Kent, preto de Ramsgate. A súa localización fixo pensar ao autor da Historia Brittonum que todos os saxóns foran xa expulsados de Gran Bretaña. Ramsgate é o lugar principal da entón península de Thanet, «que foi dada aos saxóns por Vortigern». Foi de feito o sitio onde, segundo a Historia Brittonum, os saxóns desembarcaron primeiro.

## Notas
Batalla do Trent

A **batalla do Trent** foi unha batalla loitada nun lugar sen especificar preto do río Trent dentro do Reino de Lindsey (hoxe parte de Inglaterra), en 679. A batalla enfrontou ao exército northumbriano de Ecgfrith e ao merciano de Æthelred. Venceu Mercia, pondo fin ao dominio northumbrio da zona. Lindsey pasou a formar parte de Mercia até a invasión viquinga do século IX.

Beda indica que Ælfwine de Deira, morreu na batalla, e que isto case leva a un maior enfrontamento entre ambos os reis, precisándose da mediación de Teodoro, Arcebispo de Canterbury.

No seu relato da batalla, Beda relata a historia dun nobre northumbrio chamado Imm ou Imma, que puido ser o fundador de Immingham. Imma foi capturado polos mercianos e vendido como escravo a un mercador frisio que, ao descubrilo o entregou aos reis de Kent.

## Referencias
Gran Premio do Canadá de 1993

O **Gran Premio do Canadá de 1993** (oficialmente o **1993 Formula 1 Grand Prix du Canada**) foi unha carreira de Fórmula 1 que se celebrou o 13 de xuño de 1993 no Circuíto Gilles Villeneuve, Montreal, Canadá. A carreira foi a sétima rolda da tempada . Foi o 31º Gran Premio Canadense e o 15º no Circuíto Gilles Villeneuve. A carreira de 69 voltas foi gañada polo piloto de Williams Alain Prost, quen consecuentemente retomou a vantaxe no Campionato de Pilotos e xa non a cedería de novo. Michael Schumacher terminou en segundo lugar para o equipo Benetton, diante do compañeiro de equipo de Prost, Damon Hill, quen completou o podio.

## Informe 
### Cualificación 
Houbo unha formación de dous por tres na cualificación no Canadá xa que os Williams estaban por diante dos Benettons e os Ferrari. Prost tomou a pole por diante de Hill, Schumacher, Patrese, Berger e Alesi. Desusadamente, Senna estaba abaixo en 8º lugar.

### Carreira 
Na saída, Hill pasou a Prost, mentres que os Benetton foron lentos e foron superados por Berger e Senna (que xa superara a Brundle e logo a Alesi). Hill lideraba diante de Prost, Berger, Senna, Schumacher e Patrese.

Senna superou a Berger polo terceiro posto na 2ª volta. Na volta 6, Prost tomou o liderado de Hill. Pouco despois, Schumacher superou a Berger e Patrese seguiuno cinco voltas máis tarde. A orde se estabilizou en: Prost, Hill, Senna, Schumacher, Patrese e Berger.

Durante as paradas a metade de carreira, Hill tivo un problema e caeu detrás de Senna e Schumacher. Schumacher saíu detrás de Senna. Senna sufriu un problema eléctrico e tivo que retirarse. Prost gañou por diante de Schumacher, Hill, Berger, Brundle e Wendlinger.

Esta é a última carreira na que o campión de Fórmula 1 de  James Hunt comentou a carreira para o programa de TV *Grand Prix* da BBC. Morreu apenas 48 horas logo da carreira.

## Clasificación 
### Cualificación 
### Carreira
## Posicións logo da carreira
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
*
*

## Véxase tamén 
### Ligazóns externas
Tirafonda

Un **tirafonda** ou unha **fonda** é unha arma constituída por unha correa ou corda dobrada, en cuxo centro é colocado o obxecto que se desexa lanzar. Garda semellanza co tirapedras ou a catapulta.

Unha das máis antigas e primitivas armas feitas polo home, o seu uso é rexistrado entre os primitivos australianos, e diversos pobos da Antigüidade, tales como os gregos e os hebreos. Neste último pobo é célebre a pasaxe contida no Antigo Testamento en que David derrota o xigante Goliat valéndose dun tirafonda.

## Lanzadores de tirafondas 
[miniatura|Lanzadores de tirafonda na [Columna de Traxano - nun baixorelevo romano]]
Nos antigos exércitos os *fondeiros* (nome que tamén designa o fabricante de fondas) ou *tirafondeiros* formaban unha importante liña de ataque nas batallas, polo xeral detrás dos lanceiros e antes dos besteiros e seteiros.

Eran soldados que adestraban a puntaría para lanzar pedras a longa distancia, provocando con elas tantas baixas como as frechas. Desempeñaron un importante papel nas batallas do cartaxinés Haníbal Barca.

### Entre os romanos 
[esquerda|miniatura|Fondeiro das [illas Baleares (famosos pola súa habilidade coa fonda).]]
O escritor romano Vexecio rexistrou:
::"*Os recrutas serán ensinados na arte de lanzar pedras con ámbalas mans e coa fonda. Din que os habitantes das Illas Baleares son os inventores da fonda, e de as administrar con sorprendente destreza, o que se debe á forma como educan ós seus nenos. Os nenos non lles era permitido ter a comida antes que tivesen golpeado coa fonda. Os soldados, mesmo usando as súas armaduras defensivas, son máis duramente afectados coas pedras redondas lanzadas polas fondas que por todas as setas do inimigo. As pedras matan, sen mutilar o corpo, provocando unha mortal contusión na que non sabido que os antigos usaban fondeiros en tódalas as súas batallas. É imprescindible instruír todas as tropas, sen excepción, neste exercicio, pois a fonda non pode ser tida como algo difícil, e é de grande utilidade, especialmente cando deben ocupar lugares pedregosos, ou defender unha montaña ou elevación, e aínda proceder á defensa dun castelo ou cidade.*" Bofe

### Uso da fonda polos indíxenas do Novo Mundo 
A fonda foi pouco utilizada polos nativos de América do Norte. Os timucua de Xeorxia e Florida usábana.

Hai rexistro do emprego da fonda na era precolombiana polos indíxenas matlaltzinca, do vale de Toluca, en México. Os proxectís usados na fonda podían ser de pedra ou feitos de arxila, sendo estes moldeados a man e secados ó Sol. Na caza de parrulos e outras aves acuáticas os de arxila eran os preferidos porque eran máis lixeiros e rebotaban na superficie da auga, aumentando a oportunidade de abater máis dun animal en cada lanzamento.

Nas batallas os lanzadores de fonda quedaban atrás da liña de batalla e eran abastecidos con proxectís levados en cestos por nenos. Moitos indíxenas consideraban a fonda unha arma máis mortal que o arco e frecha e o seu proxectil atinxía unha distancia maior.

## Notas
Alba Galocha

**Alba Galocha Folgueira****,** anteriormente coñecida como **Alba Galocha** **Vallejo**, nada o&nbsp;17 de xaneiro de 1990&nbsp;en&nbsp;Santiago de Compostela, é unha modelo, actriz, oleira e blogueira&nbsp;galega.

## Traxectoria 
O seu pai é Antón Galocha, profesor de deseño gráfico na Universidade de Santiago de Compostela e a nai, Elba Vallejo, traballa como produtora. En 2008 trasladouse a Madrid e comezou a estudar deseño de moda no Istituto Europeo di Design. Entre 2013 e 2014 foi imaxe para marcas como Loewe e Louis Vuitton. Tamén actuou en varias películas españolas. Foi fotografada para as revistas *Self Service* e *Jalouse*.

Fixo un grao en Cerámica.

## Filmografía 
## Vida persoal 
Mudou artisticamente os apelidos, de Galocha Vallejo a Galocha Folgueira, para levar os apelidos das dúas avoas. Xa antes o pai, Antón Galocha, mudara os seus de orde (de López Galocha a Galocha López).

É sobriña do piloto de ralis Sergio Vallejo.

## Notas 
## Véxase tamén 
### Ligazóns externas 
* Perfil de Alba Galocha en models.com. 
* Alba Galocha no Instagram. 
* Alba Galocha - IMG Models. 
*Alba Galocha - Entrevista en Elemmental (en *castelán*)
Gran Premio do Reino Unido de 1993

O **Gran Premio do Reino Unido de 1993** foi unha carreira de automobilismo de Fórmula Un, celebrada o 11 de xullo de 1993 no circuíto de Circuíto de Silverston en Silverston, Reino Unido. Foi a novena carreira do Campionato do Mundo da tempada de . Foi o 48º Gran Premio do Reino Unido e o 29º celebrado en Silverston. A carreira disputouse sobre 59 voltas ao circuíto de máis de cinco quilómetros para unha distancia de carreira de 308 quilómetros. Foi gañada desde pole position por Alain Prost, conducindo un Williams - Renault. Foi a sexta vitoria de Prost da tempada e a 50° da súa carreira na Fórmula Un. Michael Schumacher terminou segundo nun Benetton - Ford, co seu compañeiro de equipo Riccardo Patrese en terceiro lugar.

## Informe 
Con Nigel Mansell competindo nas Indycars nos Estados Unidos, os seareiros británicos leváron a Damon Hill aos seus corazóns. Williams logrou 1-2 en cualificación con Prost na pole por diante de Hill, Schumacher, Ayrton Senna, Patrese e Martin Brundle.

Ao principio, Hill tomou a liderado diante de Prost, quen tamén foi adiantado por Senna. Mentres Hill afastábase á fronte, Senna aguantaba tanto a Prost como a Schumacher. Prost finalmente superou a Senna na volta 7, pero Hill xa estaba a cinco segundos. Na volta 13, Schumacher superou a Senna en terceiro lugar e afastouse.

miniatura|left | Damon Hill lideraba cando o seu motor explotou na volta 42.
Gradualmente, Prost pechou a Hill, reducindo a brecha a tres segundos despois de deterse no pit a metade de carreira. Logo, Luca Badoer estrelouse, saíu o Safety Car e a brecha entre Hill e Prost desapareceu. O Safety Car entrou na volta 40, antes de que o motor de Hill explotase dúas voltas máis tarde. A caixa de cambios de Brundle fallou na volta 54 cando ía cuarto. Finalmente, na última volta, o auto de Senna quedou sen combustible. Prost gañou o seu 50º Gran Premio por diante de Schumacher, Patrese, Johnny Herbert, Senna (que se clasificou quinto) e Derek Warwick.

Ao felicitar ao equipo Lotus polo cuarto posto de Herbert, Murray Walker pechou a súa transmisión coas palabras "¡Lotus regresou!". Resultou que o equipo só anotou puntos unha vez máis.

## Clasificación 
miniatura|Ayrton Senna clasificouse quinto logo de quedar sen combustible na última volta.

### Cualificación 
### Carreira
## Posicións logo da carreira
;Clasificación no campionato de pilotos

;Clasificación do campionato de construtores

* **Nota**:Só están incluídos os cinco primeiros postos na clasificación.

## Notas 
*

## Véxase tamén
Antonio Recouso Boquete

**Antonio Recouso Boquete**, nado en Ordes o 7 de xullo de 1909 e finado en Parada (Ordes) o 26 de xuño de 1946, foi guerrileiro antifranquista galego.

## Traxectoria 
Durante a II República foi garda de asalto en Barcelona. Ao final da guerra foi expulsado e volveu a Ordes. Enlace da guerrilla antifranquista, morreu nun tiroteo coa Garda Civil cando esta atacou un grupo de guerrilleiros entre os que estaban Pedro Rodríguez Gómez, José Blanco Núñez, José Santiago Temprano e Enrique Ferreirós Candamo (os tres últimos resultaron feridos), pola delación do infiltrado Claudio Díaz Milia na Chousa de Urzal, lugar de Cestaños, parroquia de Parada (Ordes).
## Notas 
## Véxase tamén 
### Bibliografía 
*
Batalla de Aylesford

A **batalla de Aylesford** ou **Epsford** (anglosaxón: *Æȝelesford*) foi unha batalla entre os britanos e os anglosaxóns rexistrada na *Crónica anglosaxoa* e a *Historia Brittonum.* Ambas as fontes coinciden en que involucrou aos caudillos Hengest e Horsa por unha banda e á familia de Vortigern pola outra, pero ningunha menciona quen gañou a batalla. Esta ocorreu preto de Aylesford en Kent.

## Historia 
A *Crónica anglosaxoa* (s. IX) menciona a batalla na entrada para o 455. Segundo o texto, os caudillos anglosaxóns Hengest e Horsa combateron contra Vortigern, rei dos britanos. Horsa atopou a morte, e Hengest e o seu fillo Oisc convertéronse nos reis de Kent:

A *Historia Brittonum*, escrita tamén no século IX, contén unha explicación distinta da batalla. Os capítulos 43-45 indican que o fillo de Vortigern, Vortimer, e non o propio Vortigern, se alzou contra os saxónse e se enfrontou a eles en catro batallas. A terceira destas batallas librouse "no Vao [inglés: *Ford]*, chamado *Epsford* no seu idioma, e *Set thirgabail* no noso". Nesta batalla Horsa morreu, así como o irmán de Vortimer Catigern. A *Historia* non di quen gañou a batalla, dicindo especificamente que durante a campaña de Vortimer os saxóns "ás veces ampliaron as súas fronteiras mediante a vitoria, e outras veces foron conquistados e fixéronos retroceder". De acordo ao texto, os britanos expulsaron con éxito aos saxóns na cuarta batalla, librada "preto da roca na beira do mar gálico". Con todo, a morte de Vortimer pouco despois asegurou que a vitoria durase pouco. A explicación da *Crónica anglosaxoa* é igualmente desalentadora para os britanos, dicindo que eles foron forzados a abandonar Kent pola seguinte vitoria sanguenta de Hengest e Oisc en Crayford en 457.

Dúas tumbas de cámara do neolítico preto de Aylesford, ''Kit's Coty House* e *White Horse Stone'', identifícanse na tradición local como os sitios onde enterraron a Catigern e Horsa respectivamente.

## Notas 
## Véxase tamén
### Bibliografía 
*
Bultaco

**Bultaco** foi unha marca catalá de motos fundada en 1958. A empresa deixou de fabricar en 1983. En 2014 anunciou a volta ao mercado con motos eléctricas.

## Historia
Pere Permanyer e Francisco Javier Bultó Marqués, pai de Álvaro Bultó e avó de Sete Gibernau, fundaron en 1944 a marca de motocicletas Montesa. Bultó deixou Montesa debido ao abandono da competición. Pensaba que a innovación nas motocicletas estaba intimamente ligada ao mundo da competición, e fundou o 17 de maio de 1958 Bultaco en Barcelona.

## Véxase tamén
The Fox and the Hound 2

***The Fox and the Hound 2*** é un filme de animación estadounidense do ano 2006 producido por DisneyToon Studios, e unha secuela do filme de animación de Disney de 1981 *The Fox and the Hound*. Foi dirixido por Jim Kammerud e estreado o 12 de decembro de 2006. Inclúe as voces de Reba McEntire e Patrick Swayze.

## Personaxes 
* Reba McEntire como Dixie
* Patrick Swayze como Cash
* Jonah Bobo como Tod
* Harrison Fahn como Copper
* Jeff Foxworthy como Lyle
* Vicki Lawrence como Granny Rose
* Stephen Root como Winchell P. Bickerstaff
* Jim Cummings como Waylon and Floyd
* Rob Paulsen como Chief
* Russi Taylor como Widow Tweed
* Jeff Bennett como Amos Slade
* Kath Soucie como Zelda o gato
* Hannah Farr como Olivia Farmer

## Véxase tamén 
### Ligazóns externas 
* Páxina web oficial
Montesa

**Montesa** é unha empresa catalá, actualmente propiedade de Honda, adicada á fabricación de motos.
A empresa foi fundada en 1944 por Pere Permanyer i Puigjaner e Francisco Javier Bultó Marqués.

## Véxase tamén
Castellciutat

[miniatura|O Castelo de Ciutat, visto dende [La Seu d'Urgell.]]
**Castellciutat** é unha entidade de poboación do concello de La Seu d'Urgell, na provincia de Lleida. É coñecido popularmente como *Ciutat* (cidade) malia a súa poboación, que era de 417 habitantes en 2016. A vila constituíu un concello independente ata 1975, cando foi anexionado ao de La Seu.

A localidade atópase ao oeste de La Seu d'Urgell, sobre un outeiro na marxe esquerda do río Valira, sobre o que se atopan os restos do antigo Castelo de Ciutat e tamén dunha cidadela. No centro da localidade destaca a igrexa parroquial de Sant Feliu.

## Historia 
Segundo Plinio o Vello e Estrabón, a primitiva cidade romana *Orgellia*, ocupada anteriormente polo poboado prehistórico de *Arse-durgui*, atopábase no outeiro de Castellciutat, camiño obrigado de Julia Lybica (Llívia) a Ilerda (Lleida), e polo tanto de grande importancia estratéxica. A cidade romana foi a capital dos ceretáns ou, segundo Ptolomeo, dos ilerxetes.

Non hai documentación sobre a súa cristianización, atribuída a un discípulo de Santiago o Maior, nin da erección do bispado de Urgell. Parece ser que este foi creado entre 516, data do concilio de Tarragona, no que non consta ningún bispo de Urgell, e 521, cando xa aparece mencionado. O primeiro bispo, venerado despois como santo, foi Xusto, que asistiu aos concilios da España visigótica nos anos 527 e 546. Nesas datas xa aparece a característica esencial da cidade medieval e que dará nome á cidade: a sé episcopal (en catalán *seu*).

Pouco despois de ser liberada polos francos do dominio musulmán, a cidade de Urgell foi destruída polos sarracenos e entrou en crise pola represión do bispo Félix. Por eses dous motivos, a sé episcopal foi trasladada a unha nova localización. Do outeiro baixou ao val, onde naceu o *vicus Sedis Urgelli*, actual cidade de La Seu d'Urgell. Castellciutat, despois de ser reconstruída, converteuse nunha fortaleza, residencia dos condes de Urgell ata a conquista de Agramunt e Balaguer (1105).

## Notas
Ponts, Lleida

**Ponts** é un concello español da provincia de Lleida, en Cataluña. Atópase no leste da comarca da Noguera, nun eixo importante de comunicacións entre a montaña, a chaira de Lleida e a Cataluña Central.

Importante na época do condado de Urgell, tiña unha poboación de 2.622 habitantes en 2017.

## Véxase tamén 
### Ligazóns externas 
* Sitio web do concello 
* Información da Generalitat de Catalunya 
* Información do Institut d'Estadística de Catalunya